**ОПШТИНА БЕРАНЕ**

**Предлог**

**Одлуке о расписивању јавног позива ради давања у закуп непокретности јавним надметањем за објекте бр. 18 и бр. 19 на кат. парцели бр. 988/3, уписане у ЛН бр. 304 КО Будимља**

**Беране, март 2016. године**

На основу члана 29 став 2 и члана 39. став 2. Закона о државној имовини ЦГ ( Сл. лист ЦГ бр. 21/09 и бр. 40/11), члана 45 став 1. тачка 9 Закона о локалној самоуправи (“Сл. лист РЦГ“, бр.42/03, 28/04, 75/05 и 13/06 и “Сл.лист ЦГ” бр.88/09, 03/10, 73/10, 38/12, 10/14, 57/14 и 03/16), члана 4 став 1. и члана 30 став 1 Уредбе о продаји и давању у закуп ствари у државној имовини (Сл. лист Црне Горе бр. 44/10), и члана 33. став 1 тачка 9 и члана 37 став 2 Статута општине Беране („Сл. лист РЦГ“ - општински прописи, бр. 21/04 и 34/06 и „Сл. лист ЦГ“-општински прописи, бр. 6/11), Скуштина Општине Беране на сједници одржаној \_\_\_\_\_\_\_\_\_\_\_\_ године, донијела је

**ОДЛУКУ**

**о расписивању јавног позива ради давања у закуп непокретности јавним надметањем за објекте бр. 18 и бр. 19 на кат. парцели бр. 988/3, уписане у ЛН бр. 304 КО Будимља**

**Члан 1.**

Овом одлуком приступа се поступку расписивања јавног позива, ради давања у закуп на период од једне године на непокретности у државној имовини на којој је субјект располагања Општина Беране.

**Члан 2.**

Предмет давања у закуп је непокретна имовина и то:

* привредни објекат, на кат. парцели бр. 988/3, објекат бр. 18, ЛН бр. 304 КО Будимља, површине 948m²;
* привредни објекат, на кат. парцели бр. 988/3, објекат бр. 19, ЛН бр. 304 КО Будимља, површине 723m²;

Саставни дио ове Одлуке чини: лист непокретности бр. 304 КО Будимља, Извод из плана Локалне студије локације „Бизнис зона Рудеш“ и записник комисије за одређивање почетне цијене закупа привредних објеката.

**Члан 3.**

Поступак давања у закуп непокретности из члана 2. ове Одлуке вршиће се прикупљањем понуда и спровешће се у складу са одредбама Уредбе о продаји и давању у закуп ствари у државној имовини („Службени лист Црне Горе“ број 44/10).

**Члан 4.**

Почетна цијена закупа предметних објеката утврђена је записником комисије за одређивање почетне цијене закупа привредних објеката, и износи:

- 0,40€∕m² мјесечно за привредни објекат, на кат. парцели бр. 988/3, објекат бр. 18, ЛН бр. 304 КО Будимља, површине 948m²;

- 0,60€∕m² мјесечно за привредни објекат, на кат. парцели бр. 988/3, објекат бр. 19, ЛН бр. 304 КО Будимља, површине 723m².

Средства остварена закупом из става 1 употријебиће се на начин који је прописан Законом о државној имовини Црне Горе.

**Члан 5.**

Поступак јавног надметања спровешће Комисија за спровођење јавног надметања, прикупљања понуда, коју ће именовати Предсједник општине Беране.

Комисија у поступку сачињава записник о јавном надметању и обавјештава Предсједника Општине.

Јавни позив за давање у закуп предметних непокретносдти објавиће се на WEB сајту Општине Беране и у једном од водећих дневних листова, у року од 8 дана од дана ступања на снагу ове Одлуке.

**Члан 6.**

Задужује се Дирекција за имовину Општине Беране да спроведе ову Одлуку у складу са Законом о државној имовини, Уредбом о продаји и давању у закуп ствари у државној имовини и другим прописима.

**Члан 7.**

Овлашћује се Предсједник Општине да након проведеног поступка из члана 3. и 5. ове Одлуке, по коначности Одлуке о проглашењу закупца, са закупцем закључи уговор о закупу непокретности из члана 2. ове Одлуке.

**Члан 8.**

Ова Одлука ступа на снагу осмог дана од дана објављивања у "Службеном листу Црне Горе - општински прописи".

**СКУПШТИНА ОПШТИНЕ БЕРАНЕ**

**Број: 02-030-\_\_\_\_\_\_\_\_\_ Предсједник Скупштине,**

**Беране,\_\_\_\_\_\_\_\_\_\_\_ године Горан Киковић, с.р.**

**О б р а з л о ж е њ е**

**Правни основ**

Правни основ за доношење ове одлуке садржан је у члану 29 став 2 Закона о државној имовини, којим је прописано да „непокретним и покретним стварима и другим добрима у државној имовини, на којима одређена својинска овлашћења врши општина, располаже надлежни орган општине у складу са овим законом и статутом“. Чланом 39 ст. 2 истог Закона прописано је да „Службене зграде, пословни простори, превозна средства и друге покретне и непокретне ствари могу се давати у закуп на вријеме до пет година уз могућност продужења“.

Чланом 45 став 1 тачка 9 Закона о локалној самоуправи, прописано је да Скупштина располаже имовином.

Чланом 4 став 1 Уредбе о продаји и давању у закуп ствари у државној имовини прописано је да „о продаји и давању у закуп непокретних и покретних ствари у државној имовини одлучује Влада, односно надлежни орган општине, а за имовину којом газдују и управљају јавне службе надлежни орган јавне службе по претходно прибављеној сагласности Владе, односно надлежног органа општине, у складу са Законом о државној имовини“. Чланом 30 став 1 исте уредбе прописано је да „давање у закуп непокретних ствари, по правилу, се врши јавним надметањем или прикупљањем понуда, а изузетно непосредном погодбом у складу са законом“.

Чланом 33 став 1 тачка 9 Статута општине Беране прописано је да Скупштина располаже имовином, а чланом 37 став 2, да Скупштина у вршењу послова из свог дјелокруга доноси одлуке и друге акте.

**Разлози**

У објектима који су предмет ове Одлуке, дужи временски период обављају дјелатност привредна друштва која за кориштење објеката немају правни основ.

Намјера и интерес Општине Беране је да давањем у закуп предметних објеката на начин прописан Законом о државној имовини и Уредбом о продаји и давању у закуп ствари у државној имовини, омогући заинтересованим привредним друштвима и предузетницима да на законит начин користе објекте који су имовина Општине Беране.

Овим се омогућава привредницима да под повољним условима дођу до простора у којем могу започети или наставити свој успјешан бизнис.

Предлажемо одборницима да предлог Одлуке подрже и усвоје као у тексту предлога.

 **ДИРЕКЦИЈА ЗА ИМОВИНУ**